Source: http://docplayer.fi/4108234-24-4-2009-dnro-21-4-07.html
Timestamp: 2016-10-27 01:37:42+00:00
Document Index: 21295131

Matched Legal Cases: ['kko ', 'kko ', 'tuomioistuin ', 'kko ', 'kko ', 'kko ', 'kko ', 'Diaarinumero 3154', 'kko ', 'kko ']

⭐Dnro 21/4/07
Dnro 21/4/07
Download "24.4.2009 Dnro 21/4/07"
1 EDUSKUNNAN APULAISOIKEUSASIAMIES Dnro 21/4/07 Pekka Huppunen Kilpinokankatu 3 A VAMMALA Viite: Sähköpostiviestinne VASTAUS 1 KANTELUT Tämä on yhteinen vastaus kahdeksaan seurakuntalehtien jakelua koskevaan kanteluun, jotka ovat saapuneet eduskunnan oikeusasiamiehen kansliaan lokakuun 2006 ja huhtikuun 2009 välisenä aikana. Kantelut ovat sisällöltään seuraavat: 1) Kantelijan kotiin tulee Vantaan Lauri -lehti. Hän tiedusteli toimituksesta mahdollisuutta välttyä jakelulta. Toimitus ohjasi hänet kääntymään postin puoleen, jos jakelu ei katkea. Kun jakelu ei katkennut, kantelija otti yhteyttä postiin, josta tuli vastaus: "Kiitos palautteestanne koskien seurakunnan julkaiseman Vantaan Laurin jakelukieltoa. Valitettavasti jakelussa ei voida toteuttaa yksittäisen lähetyksen jakelukieltoa." Kantelija tiedustelee, voiko lehden julkaisijan tai jakelijan velvoittaa huolehtimaan siitä, että yksittäinen kansalainen ei joudu tahtomattaan vastaanottamaan suorajakeluna uskonnollista lehteä. (Dnro 3531/4/06) 2) Kantelija arvostelee Vammalan seurakunnan Paanu-lehteä. Hän kokee uskonnollisena ahdisteluna sen, että seurakuntalehti toimitetaan hänen kotiinsa. (Dnro 21/4/07) 3) Kantelija arvostelee sitä, ettei hän saa kotiinsa Oulun seurakunnan Rauhan Tervehdys -lehteä, vaikka hänen postilaatikossaan lukee: "Ei2 mainoksia. Haluan Rauhan Tervehdyksen." Kantelija kysyy, mitä hänen tulisi kirjoittaa postilaatikkonsa rajalliseen pintaan saadakseen lehden. Hän tiedustelee vielä, saako hän Rauhan Tervehdyksen, jos kirjoittaa nykyisen tekstin lisäksi postilaatikkoon: "En halua Oulu-lehteä enkä Oulun Sanomia enkä Forumia enkä kauppojen mainoksia." (Dnro 90/4/07) 4) Kantelija kertoo ilmoittaneensa puhelimitse Heinolan seurakuntayhtymän Kirkonseutu-lehden päätoimittajalle, ettei hän halua lehteä jaettavaksi kotiinsa. Hän kuitenkin haluaa, että hänelle jaetaan paikkakunnan ilmaisjakelulehti, jonka yhteydessä Kirkonseutu-lehteä on yleensä jaettu. (Dnro 201/4/07) 5) Kantelija on ottanut yhteyttä Suomen Posti Oyj:hin ja pyytänyt, ettei turkulaista Kirkko ja Me -lehteä jaettaisi hänelle. Kantelija ei halua muutoin kieltää osoitteeseensa toimitettavaa ilmaisjakelua. (Dnro 619/4/07) 6) Kantelija arvostelee Kotka-Kymin seurakuntayhtymän menettelyä koskien seurakuntalehden jakamista kirkkoon kuulumattomille. Kantelija kertoo, ettei hän itse tai hänen perheensä kuulu kirkkoon. Hän kertoo ottaneensa useaan otteeseen yhteyttä Kotkan Jakelusuora Oy:öön (jakeluyhtiö) ja seurakuntayhtymään, ettei lehtiä lähetettäisi. Lehtiä on kuitenkin tullut. (Dnro 1004/4/08) 7) Kantelija arvostelee Jyväskylän seurakuntaa siitä, että tapahtuneen kuntaliitoksen jälkeen kantelijalle alettiin jakaa seurakunnan tiedotuslehteä Henki & Elämä. Kantelija otti yhteyttä lehden toimitukseen, josta luvattiin keskeyttää jakelu. Tämän jälkeen seurakuntalehteä on kuitenkin edelleen jaettu kantelijalle. Kantelija katsoo, ettei lehteä saisi hänelle jakaa, koska hän on nimenomaan kieltänyt jakelun ilmoittamalla siitä lehden toimitukselle. (Dnro 961/4/09) 8) Kantelija arvostelee Helsingin tuomiokirkkoseurakunnan menettelyä. Seurakuntalehti Katedraali jaetaan osoitteettomana jakeluna myös niille, jotka eivät ole seurakunnan jäseniä. Kantelija katsoo, että hän on ilmaissut uskonnollisen vakaumuksensa kuulumalla väestörekisteriin ja seurakuntalehti toimitetaan vastoin hänen tahtoaan. (Dnro 1232/4/09) 2 2 SELVITYS Kirjoitusten johdosta hankittiin seuraavat selvitykset ja lausunnot liitteineen: Vantaan seurakuntayhtymän yhteisen kirkkoneuvoston selvitys , Vammalan seurakunnan kirkkoneuvoston selvitys , Oulun seurakuntayhtymän yhteisen kirkkoneuvoston selvitys , Suomen Posti Oyj:n (sittemmin Itella Oyj) lausunto , Heinolan seurakunnan selvitys ja siihen liittyvä Lahden seurakuntayhtymän selvitys sekä Turun ja Kaarinan yhteisen seurakuntayhtymän selvitys3 Saaduista selvityksistä ja lausunnoista pyydettiin yhteinen lausunto kirkkohallitukselta ( ). 3 3 ASIAN AIKAISEMMAT VAIHEET 3.1 Omat kannanottoni Kantelut liittyvät osaltaan aikaisemmin ratkaisemiini seurakuntalehtien jakelua koskeviin kanteluihin. Toukokuussa 2006 ratkaisin kolme kantelua (dnro 1462/4/05, 3851/4/05 ja 2296/4/05), jotka koskivat Vantaan ja Kuopion seurakuntalehtiä. Edelleen vuoden 2006 jälkipuoliskolla ratkaisin viisi muuta seurakuntalehtiä käsittelevää kantelua. Ratkaisussani (dnro 2146/4/06) tein yhteenvedon siihenastisista seurakuntalehtiä koskevista päätöksistäni. Totesin, että tekemäni päätökset eivät merkinneet sitä, että pitäisin seurakuntalehtien osoitteetonta jakelua sellaisenaan perustuslain uskonnonvapaussäännöksen vastaisena. Katsoin, että lehden julkaisijan vastuulla on järjestää jakelu, joka kunnioittaa ihmisten uskonnollista vakaumusta. Tämän laiminlyöminen oli käsitykseni mukaan uskonnonvapaussäännöksen vastaista. Vähimmäisvaatimuksena pidin, että jakelun kieltoa lehdeltä vaatineen mielipidettä kunnioitetaan. Sen lisäksi suosituksena esitin, että paras vaihtoehto ongelmien estämiseksi olisi lehtien jakaminen vain seurakunnan jäsenille. Edelleen totesin ( ) olennaista olevan, että kantelijat eivät olleet pystyneet estämään seurakuntalehden jakelua. Vantaalaisen kantelijan mukaan: "Olen pyytänyt sekä Tikkurilan seurakunnasta, että Vantaan Laurin toimituksesta, ettei ko. lehtiä minulle lähetettäisi. He ovat vain neuvoneet kieltäytymään kaikesta ilmaisjakelusta välttääkseni nuo lehdet. En hyväksy ajatusta, että joutuisin luopumaan alueuutisista ja Vantaan seudusta, jotka ovat tärkeitä paikallisten uutisten lähteitä." Toinen vantaalainen kantelija kertoi: "Olen itse muutama vuosi sitten lähettänyt Vantaan seurakunnalle viestin, etten heidän lehteään kotiini halua. Viestiin ei (tietenkään) vastattu eikä se johtanut mihinkään haluamiini toimenpiteisiin." Kuopiolaisen kantelijan mukaan: "Olen useaan otteeseen pyytänyt lehden päätoimittaja lopettamaan lehden lähettämisen minulle, mutta hänen lupauksistaan huolimatta lehti tulee minulle yhä." Yksi päätöksissä huomioon otettu seikka oli asianomaisten lehtien säännöllinen ja suhteellisen tiheä ilmestyminen (Vantaan Lauri yleensä viikoittain, kuopiolainen Kirkko ja koti yleensä kahden viikon välein). Lähtökohtanani oli myös se kanteluista ilmenevä käsitys, että asian-4 3.2 Perustuslakivaliokunnan mietintö omaisia lehtiä on pidettävä uskonnollisina julkaisuina. Tätä ei myöskään kantelujen johdosta annetuissa seurakuntien selvityksissä kiistetty. Evankelis-luterilaisille seurakunnille kuuluu eräitä julkisia tehtäviä. Tällä on päätösteni kannalta kahtalainen merkitys. Ensinnäkin seurakuntien toiminnasta tehtyjen kantelujen tutkinta kuuluu oikeusasiamiehelle. Toisin on laita esimerkiksi sellaisten uskontokuntien kuin Jehovan todistajat suhteen. Myöskään puolueet ja kansalaisjärjestöt eivät kuulu oikeusasiamiehen valvontavaltaan. Sen vuoksi en voinut päätöksissäni tarkastella sitä, asettaako päätökseni seurakunnat eri asemaan jonkin yksityisen tahon kanssa, joskin toki ymmärrän päätöksieni voivan herättää tällaista keskustelua. Toiseksi seurakuntien asema vaikuttaa siihen, minkälaista toimintaa suhteessa kansalaisiin seurakunnilta voidaan mielestäni edellyttää. Tästä seuraa käsitykseni mukaan, että vakaumusta kunnioittava jakelu on seurakunnan vastuulla eikä asiaa voida jättää pelkästään jakelun kohteen omien toimenpiteiden varaan. Perustuslain 22 :n mukaan julkisen vallan on turvattava perusoikeuksien ja ihmisoikeuksien toteutuminen. Perustuslakivaliokunta kiinnitti mietinnössään (PeVM 17/2006 vp) perustuslain näkökulmasta huomiota sisällöltään uskonnolliseksi luonnehdittavan viestinnän vapauteen. Tästä asiasta valiokunta totesi seuraavaa: Perustuslain 12 :n 1 momentissa turvattuun sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Säännös on sen esitöiden mukaan ymmärrettävä alaltaan huomattavan laajaksi. Siten esimerkiksi julkistamisella säännöksessä tarkoitetaan kaikenlaista viestien julkaisemista, välittämistä ja levittämistä (HE 309/1993 vp, s. 57/I). Sananvapauden perustuslainsuojan piiriin kuuluvat tiedot, mielipiteet ja muut viestit niiden sisällöstä riippumatta (HE 309/1993 vp, s. 56/II). Myös uskonnollisten viestien levittäminen on näin ollen perustuslain sananvapaussäännöksen suojaamaa. Sananvapautta suojataan myös Euroopan ihmisoikeussopimuksen 10 artiklan määräyksillä. Perustuslain 11 :ssä turvattuun uskonnon ja omantunnon vapauteen sisältyy oikeus tunnustaa ja harjoittaa uskontoa, oikeus ilmaista vakaumus ja oikeus kuulua tai olla kuulumatta uskonnolliseen yhdyskuntaan. Oikeus ilmaista vakaumus vahvistaa perustuslain sananvapaussäännöksestä 45 johtuvaa suojaa uskonnollisen ja muun vakaumuksellisen viestinnän vapaudelle. Uskonnollisen sanoman levittäminen on uskonnon- ja sananvapautta suojaavien perustuslainsäännösten erityisesti turvaamaa toimintaa, kuten eduskunnan oikeusasiamies on aivan oikein aiemmin todennut. [Eduskunnan oikeusasiamiehen kertomus toiminnastaan vuonna 2000, s. 277] Euroopan ihmisoikeussopimuksen 9 artiklassa turvattu ajatuksen-, omantunnon- ja uskonnonvapaus sisältää vapauden vaihtaa uskontoa tai uskoa ja vapauden tunnustaa uskontoaan tai uskoaan joko yksin tai yhdessä muiden kanssa julkisesti tai yksityisesti jumalanpalveluksissa, opettamalla, hartaudenharjoituksissa ja uskonnollisin menoin. Oikeus yrittää vakuuttaa muita ihmisiä esimerkiksi opettamalla kuuluu Euroopan ihmisoikeustuomioistuimen mukaan tähän vapauteen. Artiklassa turvattu oikeus vaihtaa uskontoa tai uskoa voisi muussa tapauksessa jäädä kuolleeksi kirjaimeksi. [Kokkinakis v. Kreikka ( ), tuomion kohta 31] Uskonnon- ja sananvapauden taustalla vaikuttavat yleiset ajatukset moniarvoisesta ja suvaitsevasta yhteiskunnasta. Euroopan ihmisoikeustuomioistuin on näistä lähtökohdista jo perinteisesti katsonut Euroopan ihmisoikeussopimuksen sananvapausartiklan soveltamisalaan kuuluviksi myös sellaiset viestit, jotka ovat sisällöltään esimerkiksi väestön jonkin osan mielestä järkyttäviä tai hämmentäviä. [Esimerkiksi Handyside v. Yhdistynyt kuningaskunta ( ), tuomion kohta 49] Selvää toisaalta on, etteivät esimerkiksi väkivaltaiset [Kokkinakis v. Kreikka ( ), tuomion kohdat 48 49] tai hyökkäävät [Eduskunnan oikeusasiamiehen kertomus toiminnastaan vuonna 2000, s ] tavat levittää uskonnollisia tai muitakaan viestejä kuulu perus- ja ihmisoikeusjärjestelmien turvaaman toiminnan piiriin. Perustuslaki ja Euroopan ihmisoikeussopimus antavat hyvin vahvaa suojaa uskonnollisen ja muun vakaumuksellisen viestinnän vapaudelle. Tämä vapaus kuuluu yhtäläisesti jokaiselle Suomen oikeudenkäyttöpiirissä olevalle yksilölle samoin kuin esimerkiksi kaikille Suomessa toimiville uskonnollisille yhdyskunnille. Mahdollisista rajoituksista viestinnän vapauteen voidaan säätää lailla, mutta sellaisen lain tulee täyttää perusoikeusrajoituksiin kohdistuvat yleiset vaatimukset muun ohella sääntelyn hyväksyttävyydestä ja välttämättömyydestä samoin kuin tarkkarajaisuudesta ja täsmällisyydestä. 5 46 6 KIRKKOHALLITUKSEN LAUSUNTO 5 OIKEUDELLINEN ARVIOINTI 5.1 Arvioinnin lähtökohdat Kirkkohallitus toteaa lausunnossaan , että perustuslakivaliokunnan kannanoton valossa seurakuntien sananvapautta ja seurakuntalehtien jakelua ei mitenkään voida perustellusti asettaa huonompaan asemaan kuin mainoslehtien tai poliittisten ja muiden aatteellisten yhteisöjen lehtien jakelua, pikemminkin päinvastoin. Perustuslakivaliokunnan lausuntoon viitaten kirkkohallitus katsoo, että mahdollisista rajoituksista viestinnän vapauteen voitaisiin säätää ainoastaan nimenomaisella täsmällisellä lailla. Kirkkohallituksen mukaan tällaista lain tasoista säännöstä, joka rajoittaisi seurakuntalehden osoitteetonta jakelua jokaiseen talouteen, ei tällä hetkellä ole olemassa. Kirkkohallituksen näkemyksen mukaan nykyinen oikeudellinen tilanne sallisi myös sen, että seurakuntalehti voidaan jakaa jokaiseen talouteen mahdollisesta postiluukun tai postilaatikon vieressä olevasta mainos- ja jakelukiellosta huolimatta. Edelleen kirkkohallitus katsoo, että apulaisoikeusasiamiehen tulisi tehdä seurakuntien osoitteetonta jakelua koskevassa asiassa sellainen uusi päätös, jossa tarkistetaan apulaisoikeusasiamiehen aikaisempia linjauksia vastaamaan paremmin voimassa olevaa oikeustilaa. Tätä kautta myös esimerkiksi Suoramarkkinointiliiton ja jakeluyritysten on mahdollista kehittää omia pelisääntöjään ja palvelujaan siten, että kansalaisten ja seurakuntien oikeudet voidaan ottaa huomioon. Perustuslakivaliokunnan mietinnössä (PeVM 17/2006 vp) on otettu kantaa sanan- ja uskonnonvapauteen. Minulla ei ole toimivaltaa arvioida perustuslakivaliokunnan menettelyä tai kannanottoja eikä myöskään poiketa sen esittämistä perusoikeuskannanotoista. Näin ollen tältä osin asian arviointiin ei ole enää syytä palata. Kuten olen edellä todennut, kirkolla on eräitä julkisia tehtäviä ja kirkon asema perustuu sitä koskevaan erityislainsäädäntöön. Perustuslain 76 :n ja kirkkolain (1054/1993) 2 luvun 2 :n mukaan aloiteoikeus evankelis-luterilaista kirkkoa koskevien lakien säätämiseen on vain kirkolla itsellään. Viimeksi mainitussa lainkohdassa säädetään, että kirkolla on yksinoikeus ehdottaa kirkkolakia kaikesta, mikä koskee ainoastaan kirkon omia asioita, sekä kirkkolain muuttamista ja kumoamista. Kirkon ehdotuksen tekee kirkolliskokous.7 Seurakuntalehtien jakelussa onkin syytä arvioida sitä, mitä evankelisluterilaista kirkkoa koskeva, kirkon itsensä alulle panema lainsäädäntö kirkolta edellyttää. Sovellettavana lakina on hallintolaki (434/2003) ja tarkastelun kohteena se, mitä vaatimuksia hallintolaki asettaa kirkon toiminnalle Oikeusasiamies hyvän hallinnon valvojana Ylimmän laillisuusvalvonnan piiriin kuuluvat tuomioistuinten, muiden viranomaisten ja virkamiesten ohella julkisyhteisön työntekijät ja muutkin julkista tehtävää hoitavat. Perustuslakia koskevan hallituksen esityksen (HE 1/1998 vp) yksityiskohtaisissa perusteluissa todetaan, että toimivaltasäännös "turvaa omalta osaltaan perusoikeuksien, oikeusturvan ja hyvän hallinnon noudattamista". Hallintolaki (434/2003) on hallinnon toimintaa sääntelevä yleislaki. Hallintolakia sovelletaan valtion viranomaisissa, kunnallisissa viranomaisissa ja itsenäisissä julkisoikeudellisissa laitoksissa sekä eduskunnan virastoissa ja tasavallan presidentin kansliassa. Lain soveltamisalan piiriin kuuluvat myös valtion liikelaitokset ja julkisoikeudelliset yhdistykset sekä yksityiset niiden hoitaessa julkisia hallintotehtäviä. Laki ei kuitenkaan suoraan yleislakina sovellu evankelis-luterilaiseen kirkkoon. Kirkkoa koskevaa lainsäädäntöä voidaan perustuslain 76 :n mukaan säätää vain kirkon omasta aloitteesta. Hallintolain 5 :n 3 momentin mukaan hallintoasiassa noudatettavasta menettelystä Suomen evankelis-luterilaisessa kirkossa säädetään kirkkolaissa. Kirkkolain 25 luvun 5 :n 1 momentissa (1274/2003) säädetään hallintoasian käsittelystä: "Käsiteltäessä hallintoasiaa kirkollisissa viranomaisissa on noudatettava, mitä hallintolaissa ja sähköisestä asioinnista viranomaistoiminnassa annetussa laissa (13/2003) säädetään, jollei tästä laista muuta johdu. Hallintolain 28 :n 1 momentin 6 kohtaa ei kuitenkaan sovelleta kirkollishallinnossa." Hallituksen esityksessä kirkkolain muuttamisesta (HE 121/2003 vp) esitettiin perusteet sille, että kirkollishallinnon yleisiksi hallinnollisiksi menettelysäännöksiksi omaksutaan uusi hallintolaki. Esityksen yleisperustelujen mukaan hallintolaki sisältää kaksi keskeistä asiakokonaisuutta. Ensiksi laissa säädetään viranomaisten toimintaan yleisesti sovellettavista hyvän hallinnon perusteista ja vahvistetaan viranomaisen harkintavaltaa ohjaavat keskeiset periaatteet. Toiseksi hallintolaissa säädetään sellaisista hallintoasiassa noudatettavista keskeisistä menettelyvaatimuksista, jotka olennaisesti vaikuttavat yksityisen asemaan ja oikeussuojaan hallinnollisessa päätöksenteossa.8 8 Edelleen hallituksen esityksessä todetaan, että hallintolakiin ei eräitä vähäisiä poikkeuksia lukuun ottamatta sisälly säännöksiä, jotka eivät soveltuisi evankelis-luterilaisen kirkon hallintoon, vaan hallintolain säännökset helpottavat ja jäntevöittävät seurakuntien hallintomenettelyä. Hallintolaki on toissijainen laki. Siten erityislaissa, kuten kirkkolaissa, voi olla tarvittaessa siitä poikkeavia säännöksiä. Eräistä poikkeuksista on otettu maininta kirkkolakiin. Uuden kirkkolain kommentaariteoksen mukaan hallintolakiin on kirjoitettu hyvän hallinnon perusteet ja säännösten tavoitteena on asettaa viranomaisen toiminnalle laadulliset vähimmäisvaatimukset. Kommentaariteoksessa todetaan kirkkolain 25 luvun 6 :n yhteydessä hyvän hallinnon oikeusperiaatteista seuraavaa (Matti Halttunen, Pirjo Pihlaja ja Risto Voipio: Kirkkolainsäädäntö 2008, ): Hyvän hallinnon perusteisiin kuuluvat hallinnon oikeusperiaatteet on säädetty hallintolain 6 :ssä. Viranomaisen on kohdeltava hallinnossa asioivia tasapuolisesti (yhdenvertaisuusperiaate) sekä käytettävä toimivaltaansa yksinomaan lain mukaan hyväksyttäviin tarkoituksiin (tarkoitussidonnaisuuden periaate ja harkintavallan väärinkäytön kielto). Viranomaisen toimien on oltava puolueettomia (objektiviteettiperiaate) ja oikeassa suhteessa tavoiteltuun päämäärään nähden (suhteellisuusperiaate). Lisäksi viranomaisten toimien on suojattava oikeusjärjestyksen perusteella oikeutettuja odotuksia (luottamuksensuojaperiaate). Hyvän hallinnon perusteisiin katsotaan lisäksi hallintolain 2 luvun mukaan kuuluviksi viranomaistoiminnan palveluhenkisyys, neuvontavelvollisuus, hyvän kielenkäytön vaatimus ja viranomaisten välinen yhteistyö. Perustuslakivaliokunta antoi aikanaan lausunnon kirkkolain muutosta koskevasta hallituksen esityksestä (HE 121/2003 vp). Lausunnossa käsiteltiin muutoksenhakuoikeuden rajoittamista, virkasääntöä ja hautaustointa koskevia säännösehdotuksia, mutta ei kysymystä hyvän hallinnon perusperiaatteiden sisällyttämisestä kirkkolakiin (PeVL 20/2003 vp). Perustuslakivaliokunta ei myöskään kohdassa 3.2. lainatussa mietinnössään (PeVM 17/2006 vp) käsitellyt asiaa hallintolain näkökulmasta. 5.3 Asiakasnäkökulman huomioon ottaminen hallinnossa Seurakuntalehtien jakelussa kysymys on ennen muuta hallintolain 7 :ssä säädetystä hallinnon palveluperiaatteesta ja palvelun asianmukaisuudesta. Pykälän mukaan hallintotoiminta on pyrittävä järjestämään siten, että asiakas saa palveluita asianmukaisesti. Olli Mäenpään mu-9 kaan palveluperiaate tarkoittaa muun muassa seuraavaa (Hallintolaki ja hyvän hallinnon takeet 2008, 80 81): Viranomaispalveluja järjestettäessä ja menettelyä koskevia säännöksiä sovellettaessa lähtökohtana on hallintolain 7 :n mukaan asiakasnäkökulma ja hallinnon asiakassuhteen vaatimusten asianmukainen huomioon ottaminen. Esimerkiksi menettelymuotojen noudattaminen ei ole itsetarkoitus, vaan asian käsittely on menettelysääntöjen puitteissa järjestettävä ensi sijassa hallinnon asiakkaita silmällä pitäen. Asioinnissa ja asian käsittelyssä on luonnollisesti myös otettava huomioon asiakkaan oikeudet, edut ja velvollisuudet. Menettelylliseltä kannalta asianmukaisuus merkitsee, että palvelun toteuttamista ja asian käsittelyä koskevien menettelysääntöjen noudattamista ei tehdä kohtuuttoman vaikeaksi. Asiakkaan kannalta tämä edellyttää muun muassa menettelyn yksinkertaisuutta ja joustavuutta sekä riittävää valintamahdollisuutta. Menettelyn asianmukaisuuden turvaamiseksi viranomaisen tulee oma-aloitteisesti toimia niin, että hallintolaissa säädettyjen ja palvelua nimenomaisesti koskevien menettelysäännösten mukaisesti toimiminen on mahdollista jokaiselle samoin perustein. Hallintolaki siis edellyttää asianmukaista palvelua, joka tarkoittaa muun muassa riittävän valintamahdollisuuden turvaamista, yksinkertaista ja joustavaa menettelyä ja asiakkaan kannalta kohtuuttoman vaikeiden menettelysääntöjen välttämistä. Edelleen hallintolain 7 :ssä säädetty palveluperiaate ja palvelun asianmukaisuus tarkoittaa sitä, että menettelymuotojen noudattaminen ei ole itsetarkoitus, vaan menettelysäännöt on järjestettävä ensi sijassa hallinnon asiakkaita silmällä pitäen. Hallintolaissa säädettyjä hyvän hallinnon perusteita on noudatettava kaikessa hallintolain piiriin kuuluvassa toiminnassa. Eduskunnan hallintovaliokunta totesi lakia koskevassa mietinnössään tästä seuraavan (HaVM 29/2002 vp): Hallinnon asiakkaiden näkökulmasta hallintoviranomaisten ja yksityisten julkisia hallintotehtäviä hoitavien tahojen toiminta näyttäytyy viranomaistoimintana, jossa keskeistä asiakkaan oikeuksien ja oikeussuojan toteuttamiseksi ei ole tunnistaa hallintoasiaa, vaan kyetä varmistumaan siitä, täyttääkö asiaa tai hallintotoimia suorittava viranomainen tai muu taho velvoitteensa asianmukaisesti. Keskeistä on myös selkeisiin säännöksiin perustuva tieto siitä, mitä oikeuksia ja velvollisuuksia hallinnon asiakkaalla on hallinnos- 910 10 sa asioidessaan taikka käsiteltäessä hänen itsensä, jonkun muun tai viranomaisen vireillepanemaa asiaa. Näin ollen hallintolain säännökset ovat sovellettavissa paitsi varsinaiseen hallintopäätöksen tekemiseen, myös julkisen palvelun toteuttamiseen ja muunlaisiin tosiasiallisiin toimiin.11 Seurakuntalehtien jakelukäytäntö Suomen Posti Oyj:n (sittemmin Itella Oyj) lausunnossa esitetään postin noudattamat jakeluperiaatteet. Lausunnon mukaan postin suorittamasta seurakuntalehtien jakelusta noin puolet tapahtuu osoitteellisena jakeluna ja puolet osoitteettomana jakeluna. Osoitteellinen jakelu suoritetaan nimellä ja osoitteella seurakunnan jäsenille. Postin sopimusehtojen mukaan osoitteetonta aineistoa ei jaeta niihin talouksiin, jotka ovat kieltäneet mainos- tai ilmaisjakelun. Osoitteettomassa jakelussa poikkeuksen muodostavat viranomaisten määräykset ja julkiset tiedotteet. Ne jaetaan myös niihin talouksiin, jotka ovat kieltäneet mainos- tai ilmaisjakelun. Kysymyksessä on kaikkia kansalaisia koskevaan yleishyödylliseen tiedottamiseen tarkoitettu postin osoitteeton jakelupalvelu, jonka piiriin kuuluvat ensisijaisesti valtion ja kuntien viranomaiset. Vastaavasti kirkkohallitus toteaa lausunnossaan, että seurakuntalehtien jakelukäytäntö vaihtelee seurakunnittain. Joissakin seurakunnissa lehti jaetaan osoitteellisena jakeluna kaikille seurakunnan jäsenille. Joissakin seurakunnissa posti jakaa lehden osoitteettomana jakeluna ja joissakin seurakunnissa jakelu tapahtuu mainos- ja ilmaisjakelua suorittavien yritysten toimesta. Jakelu voi tapahtua myös eri jakelumuotojen yhdistelmänä. Saadun selvityksen mukaan kantelussa 3 (dnro 90/4/07) mainittu oululainen Rauhan Tervehdys -lehti jaettiin vuonna 2007 ilmaiseksi niihin levikkialueella oleviin kotitalouksiin, jotka eivät olleet merkinneet postiluukkuun tai - laatikkoon mainos- tai ilmaisjakelukieltoa. Jos taloudella oli jompikumpi edellä mainituista kielloista, lehden sai tilaamalla osoitteellisena. Tällöin lehden hinta oli 30 euroa/vuosikerta. Maksu perittiin, koska osoitteellisen jakelun kustannukset olivat osoitteetonta jakelua korkeammat. Lehden näköispainos oli mahdollista lukea ilmaiseksi lehden verkkosivuilta. 5.5 Jakelukäytäntöjen arviointi hyvän hallinnon näkökulmasta Hallintolain vaatimus asiakasnäkökulman huomioon ottamisesta merkitsee seurakuntalehtiin sovellettuna sitä, että asiakkaan valintamahdollisuus haluaako ja saako hän lehden vai ei tulisi voida turvata mahdollisimman yksinkertaisessa ja joustavassa menettelyssä hankalien menettelysääntöjen sitä estämättä tai aiheuttamatta kohtuuttomia vaatimuksia asiakkaalle. Viimeistään silloin, kun henkilö kääntyy seurakunta-12 lehden jakeluasiassa seurakunnan puoleen, hänestä käsitykseni mukaan tulee asiakas hallintolain tarkoittamassa mielessä. Käsiteltävänä olevissa kanteluissa kysymys on yleensä siitä, että kantelija ei halua seurakuntalehteä jaettavan kotiinsa, mutta haluaa muutoin saada osoitteettomana jaettavaa mainos- tai ilmaisjakelua. Toisaalta käsiteltävänä on myös kantelu, jossa kantelija haluaa kieltää muun mainos- tai ilmaisjakelun, mutta haluaa osoitteettomana jaettavan seurakuntalehden tulevan kotiinsa. Ongelmat aiheutuvat siitä, että osoitteettomassa jakelussa noudatettavat toimintakäytännöt eivät tunne näitä vaihtoehtoja. Vallitsevana käytäntönä on, että mainos- tai ilmaisjakelukielto koskee kaikkea osoitteetonta aineistoa, eikä rajoitusta voida tehdä vain osittain jonkin aineistotyypin osalta. Osoitteetonta jakelua voidaan täydentää kohdassa 5.4. esitetyllä tavalla. Silloin kun taloudella on mainos- tai ilmaisjakelukielto, seurakuntalehti on mahdollista tilata osoitteellisena. Tällöin lehti on kuitenkin maksullinen, koska osoitteellisen jakelun kustannukset ovat osoitteetonta jakelua korkeammat. Maksullisuuteen liittyvien ongelmien lisäksi kyseinen jakelumalli on muutoinkin vain osittaisratkaisu. Esimerkiksi se, miten henkilö voi halutessaan saada muuta mainos- tai ilmaisjakelua, mutta ei seurakuntalehteä, jää tässä mallissa ratkaisematta. Koska oikeusasiamies ei voi puuttua yksityisen sektorin toimintaan, en ota kantaa suoramarkkinoinnissa noudatettaviin toimintakäytäntöihin. Nyt kysymys onkin siitä, mikä vallitsevista toimintakäytännöistä parhaiten täyttää hyvän hallinnon vaatimukset ennen muuta asiakasnäkökulman, joita evankelis-luterilainen kirkko on sitoutunut noudattamaan itseään koskevassa lainsäädännössä. Hallintolaissa säädetyn asiakasnäkökulman kannalta suositeltavimpana voidaan pitää osoitteellista jakelua seurakunnan jäsenille. Suomen Posti Oyj:n (sittemmin Itella Oyj) lausunnon mukaan osoitteellisena jakeluna jaetaan noin puolet seurakuntalehdistä. Kyseiseen ryhmään kuuluu muun muassa levikiltään suurin seurakuntalehti, Helsingin seurakuntayhtymän julkaisema Kirkko ja kaupunki (levikki yli ). Hyvän hallinnon kannalta merkille pantavaa on, ettei osoitteellista jakelua käyttävistä seurakunnista ole tullut seurakuntalehtien jakelua koskevia kanteluita. Sen sijaan hyvän hallinnon näkökulmasta osoitteeton jakelu on selvästi ongelmallisempaa. Vaikuttaakin siltä, että nykyisten mainos- tai ilmaisjakelun toimintakäytäntöjen puitteissa ei ole löydettävissä eri tilanteisiin soveltuvaa täysin tyydyttävää ratkaisumallia. 1213 13 6 JOHTOPÄÄTÖS Perustuslakivaliokunta on mietinnössään (PeVM 17/2006 vp) lähtenyt siitä, että seurakuntalehtien jakelulle myös talouksiin, jotka eivät niitä halua, ei ole sanan- ja uskonnonvapauden kannalta estettä. En voi arvioida asiaa tältä osin toisin. Edellä olen tarkastellut lehtien jakelua niiden hyvän hallinnon periaatteiden nojalla, jotka kirkko on itselleen omaksunut kirkkolaissa. Tällä perusteella totean, että kohdassa 5.5 esitetyistä jakelumalleista asiakasnäkökulman näyttää ottavan parhaiten huomioon seurakuntalehtien osoitteellinen jakelu seurakunnan jäsenille. Apulaisoikeusasiamies Jukka Lindstedt Kansliapäällikkö Jussi Pajuoja Samankaltaiset tiedostot
Opetus- ja kulttuuriministeriö Undervisnings- och kulturministeriet Esko Lukkarinen Lainsäädäntö ja kirjaston arki Yleiset kirjastot Esko Lukkarinen Lainsäädäntö ja kirjaston arki Yleiset kirjastot Opetus- Lisätiedot LAINSÄ ÄDÄN TÖ JA KIRJASTON AR KI
Esko Lukk ar i n e n LAINSÄ ÄDÄN TÖ JA KIRJASTON AR KI Opetus- ja kulttuuriministeriö Kulttuuriyksikkö Kulttuuri-, liikunta- ja nuorisopolitiikan osasto 2010 http://www.minedu.fi/opm/kirjastot/tyoeryhmaet_ja_selvitykset/?lang=fi Lisätiedot Uskonnon harjoittaminen kouluissa KANTELU
ANONYMISOITU PÄÄTÖS 24.03.2014 Dnro OKV/230/1/2013 1/10 ASIA Uskonnon harjoittaminen kouluissa KANTELU Kantelija on 8.2.2013 oikeuskanslerille osoittamassaan kirjoituksessa pyytänyt oikeuskansleria tutkimaan, Lisätiedot 22.6.2011/1743 KHO:2011:56
22.6.2011/1743 KHO:2011:56 Kirkollisasia - Uskonnonvapaus - Ihmisoikeus - Perusoikeus - Suhteellisuusperiaate - Naispappi - Nuorisotyönohjaaja - Tasa-arvo - Virkavelvollisuuksien vastainen toiminta - Irtisanominen Lisätiedot USKONNONVAPAUSKOMITEAN VÄLIMIETINTÖ
USKONNONVAPAUSKOMITEAN VÄLIMIETINTÖ O p e t u s m i n i s t e r i ö l l e Valtioneuvosto asetti 1 päivänä lokakuuta 1998 komitean, jonka tehtävänä on laatia ehdotus uudeksi uskonnonvapauslainsäädännöksi. Lisätiedot Viranomaiskäytännön yhtenäisyys ja kilpailun edistäminen. Laura Mäkeläinen Kalle Määttä
Viranomaiskäytännön yhtenäisyys ja kilpailun edistäminen Laura Mäkeläinen Kalle Määttä Julkaisija Kilpailu- ja kuluttajavirasto Puhelinvaihde: 029 505 3000 Sähköposti: kirjaamo@kkv.fi Julkaisutilaukset: Lisätiedot 14.6.2005 405/4/03. Ratkaisija: Apulaisoikeusasiamies Petri Jääskeläinen. Esittelijä: Esittelijäneuvos Jorma Kuopus
14.6.2005 405/4/03 Ratkaisija: Apulaisoikeusasiamies Petri Jääskeläinen Esittelijä: Esittelijäneuvos Jorma Kuopus PÄÄTÖS KANTELUUN KUVAAMISLUPIA KOSKEVASSA ASIASSA 1 KANTELU Toimittaja Jarkko Sipilä pyysi Lisätiedot Hallintolain soveltaminen etuusasioissa
Hallintolain soveltaminen etuusasioissa 20.6.2011 Sisällys 1 Hyvä asiakaspalvelu on osa hyvää hallintoa... 1 2 Hallintolain tarkoitus ja tavoitteet (1 )... 2 3 Milloin hallintolain säännöksiä sovelletaan? Lisätiedot ESITYKSEN PÄÄASIALLINEN SISÄLTÖ
Hallituksen esitys eduskunnalle laiksi hallintolain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan hallintolakiin lisättäväksi uusi hallintokantelua koskeva luku, joka sisältäisi Lisätiedot KORKEIMMAN HALLINTO-OIKEUDEN PÄÄTÖS Antopäivä 1 (73) 23.9.2009 Taltionumero 2303
KORKEIMMAN HALLINTO-OIKEUDEN PÄÄTÖS Antopäivä 1 (73) 23.9.2009 Taltionumero 2303 Diaarinumero 3154/1/05 Vuosikirja Asia Valittaja Vastapuoli Tietosuoja-asiaa koskeva valitus Tietosuojavaltuutettu Satakunnan Lisätiedot ASIA. Asumisen rahoitus- ja kehittämiskeskuksen menettely neuvonnassa ym. 1 KANTELU
ANONYMISOITU PÄÄTÖS 14.10.2013 Dnro OKV/509/1/2011 1/13 ASIA Asumisen rahoitus- ja kehittämiskeskuksen menettely neuvonnassa ym. 1 KANTELU A on kantelussaan 14.4.2011 arvostellut Asumisen rahoitus- ja Lisätiedot 4. HE 114/2002 vp laiksi sähkömarkkinalain muuttamisesta
PERUSTUSLAKIVALIOKUNTA ESITYSLISTA 71/2002 vp Keskiviikko 18.9.2002 kello 08.30 1. Nimenhuuto 2. Päätösvaltaisuus 3. HE 112/2002 vp viestintämarkkinoita koskevan lainsäädännön muuttamisesta Ilmoitetaan, Lisätiedot ke 23.2.2011 Eduskunnan oikeusasiamies 00102 EDUSKUNTA
ke 23.2.2011 Eduskunnan oikeusasiamies 00102 EDUSKUNTA Kantelu eduskunnan oikeusasiamiehelle puolustusvoimien kirkollisista oppitunneista sekä elämänkatsomustiedon opetuksesta Kantelija: Dos. Jouni Luukkainen Lisätiedot Verotarkastuskertomus hallinto-oikeudessa. tapaustutkimus verotarkastusten perusteella tehtyjen verotuspäätösten pysyvyydestä hallinto-oikeudessa
Verotarkastuskertomus hallinto-oikeudessa tapaustutkimus verotarkastusten perusteella tehtyjen verotuspäätösten pysyvyydestä hallinto-oikeudessa Maisteritutkielma Minna Helaranta-Koski Lapin yliopisto Lisätiedot TAIDEMUSEON VALOKUVAUSKIELLON TULISI PERUSTUA LAKIIN
1.3.2010 Dnro 2998/4/08 Ratkaisija: Apulaisoikeusasiamies Jussi Pajuoja Esittelijä: Oikeusasiamiehensihteeri Mikko Sarja TAIDEMUSEON VALOKUVAUSKIELLON TULISI PERUSTUA LAKIIN 1 KANTELU Kantelija pyysi eduskunnan Lisätiedot Lausunto Taisto Ahvenainen 4.4.2011 dnro 521/90/2011 Oikeusministeriö PL 25 00230 Valtioneuvosto Lausuntopyyntönne 9.2.2011 Oikeudenkäynti hallintoasioissa prosessityöryhmän mietintö, oikeusministeriö Lisätiedot Tenojoen kalastussopimus ja kalakorvauslain soveltaminen
ANONYMISOITU PÄÄTÖS 07.10.2014 Dnro OKV/1/21/2012 1/13 ASIA Tenojoen kalastussopimus ja kalakorvauslain soveltaminen VALTIONTALOUDEN TARKASTUSVIRASTON PÄÄTÖS Valtiontalouden tarkastusvirasto on, saatuaan Lisätiedot Avuttomuus lainsäädännössä
S T A K E S I N R A P O R T T E J A 1 4 / 2 0 0 8 Avuttomuus lainsäädännössä Sosiaali- ja terveydenhuollon ulkopuoliset tekijät -työryhmä Raportti I Sosiaali- ja terveysalan tutkimus- ja kehittämiskeskus Lisätiedot ESITYKSEN PÄÄASIALLINEN SISÄLTÖ
HE 108/2014 vp Hallituksen esitys eduskunnalle laiksi sosiaalihuollon asiakkaan ja potilaan itsemääräämisoikeuden vahvistamisesta ja rajoitustoimenpiteiden käytön edellytyksistä sekä eräiksi siihen liittyviksi Lisätiedot ASIA Hämeenlinnan kaupungin tilaaja-tuottajamalli rakennus- ja ympäristövalvonnassa ASIAN VIREILLETULO
ANONYMISOITU PÄÄTÖS 28.04.2011 Dnro OKV/4/50/2009 1/13 ASIA Hämeenlinnan kaupungin tilaaja-tuottajamalli rakennus- ja ympäristövalvonnassa ASIAN VIREILLETULO Hämeenlinnan kaupungin maankäyttö- ja ympäristöpalveluihin Lisätiedot Turvapaikanhakijoiden tietojen salassapito
ANONYMISOITU PÄÄTÖS 12.12.2013 Dnro OKV/741/1/2011 1/14 ASIA Turvapaikanhakijoiden tietojen salassapito KANTELU Asianajaja A on osoittanut 16.6.2011 oikeuskanslerille kantelun koskien turvapaikanhakijoiden Lisätiedot Yleistä kantelijajärjestöstä ja henkilökohtaisen avun työnantajamallista
Heta Henkilökohtaisten Avustajien Työnantajien Liitto ry Hämeenkatu 3 a 20500 TURKU Valtioneuvoston oikeuskansleri Snellmaninkatu 1 A, Helsinki Yleistä kantelijajärjestöstä ja henkilökohtaisen avun työnantajamallista Lisätiedot LAUSUNTO. Heta Henkilökohtaisten Avustajien Työnantajien Liitto ry Hämeenkatu 3 a 20500 TURKU. Sosiaali- ja terveysministeriö
Heta Henkilökohtaisten Avustajien Työnantajien Liitto ry Hämeenkatu 3 a 20500 TURKU Sosiaali- ja terveysministeriö Toimitus: sähköpostitse ja tapaamisessa STM kanssa 16.6.2015 LAUSUNTO 1. VIITE Lausuntopyyntö, Lisätiedot Työryhmämuistio MMM 2004:8 Tukitehtävälain uudistamistyöryhmän muistio Helsinki 2004
Työryhmämuistio MMM 2004:8 Tukitehtävälain uudistamistyöryhmän muistio Helsinki 2004 SISÄLLYSLUETTELO 1 JOHDANTO...1 2 PERUSTUSLAIN SEKÄ ERÄIDEN YLEISSÄÄDÖSTEN AIHEUTTAMAT MUUTOSTARPEET...1 2.1 Perustuslaki...2 Lisätiedot HALLINTORIITA OIKEUSTURVAKEINONA TERVEYS- PALVELUISSA
HALLINTORIITA OIKEUSTURVAKEINONA TERVEYS- PALVELUISSA Itä-Suomen yliopisto Yhteiskuntatieteiden ja kauppatieteiden tiedekunta Oikeustieteet Pro gradu-tutkielma 7.6.2015 Maarit Natunen, 168484 Ohjaaja: Lisätiedot Yleistä kantelijajärjestöstä ja henkilökohtaisen avun työnantajamallista
Heta Henkilökohtaisten Avustajien Työnantajien Liitto ry Hämeenkatu 3 a 20500 TURKU Valtioneuvoston oikeuskansleri Snellmaninkatu 1 A, Helsinki Yleistä kantelijajärjestöstä ja henkilökohtaisen avun työnantajamallista Lisätiedot SANANVAPAUDEN SUHDE YKSITYISYYDEN JA KUNNIAN SUOJAAN
Minna-Liisa Hällström SANANVAPAUDEN SUHDE YKSITYISYYDEN JA KUNNIAN SUOJAAN 1. Johdanto Oikeuslaitosta on viimeaikoina arvosteltu voimakkaasti sananvapauden loukkaamisesta ratkaisuissa, joissa media on Lisätiedot Päivitykset: kommentaari, II painos
1 Päivitykset: kommentaari, II painos #-merkki liitettynä numeroihin ja pykäliin toimii kaksisuuntaisena ankkurina ao. tekstikohtiin ja takaisin alla olevaan sisällysluetteloon. Sisällys I Pykälärakenteesta Lisätiedot K 5/2008 VP. eduskunnan. oikeusasiamiehen. kertomus. vuodelta
K 5/2008 VP eduskunnan oikeusasiamiehen kertomus vuodelta 2007 2 EDUSKUNNAN OIKEUSASIAMIES TOIMINTAKERTOMUS 2007 EDUSKUNNAN OIKEUSASIAMIES EDUSKUNNALLE 3 EDUSKUNNALLE Eduskunnan oikeusasiamiehenä toimi Lisätiedot INFO. Uudistuva vammaispalvelulaki. Sanna Ahola Juha-Pekka Konttinen Assistentti.info 2009. assistentti. Oikeus henkilökohtaiseen apuun vahvistuu
assistentti INFO Uudistuva vammaispalvelulaki Oikeus henkilökohtaiseen apuun vahvistuu Sanna Ahola Juha-Pekka Konttinen 2009 INFO sarja nro 6 ISBN 978-952-99384-5-2 (nid.) ISBN 978-952-99384-6-9 (PDF) Lisätiedot 2016 © DocPlayer.fi Yksityisyyskäytäntö | Palveluehdot | Palaute